CELEX: 62009TA0340
Language: sk
Date: 2014-04-10 00:00:00
Title: Vec T-340/09: Rozsudok Všeobecného súdu z  10. apríla 2014 – Evropaïki Dynamiki/Komisia ( „Verejné zákazky na služby — Verejné obstarávanie Úradom pre publikácie — Pomoc pri poskytovaní služieb zverejňovania a oznamovania v súvislosti s internetovou stránkou CORDIS — Zamietnutie ponúk jedného uchádzača a rozhodnutie o zadaní zákaziek iným uchádzačom — Klasifikácia ponuky uchádzača — Povinnosť odôvodnenia — Článok 148 ods. 1 a 3, spôsoby vykonania — Zjavne nesprávne posúdenie — Mimozmluvná zodpovednosť“ )

10.6.2014   
            
            
               SK
            
            
               Úradný vestník Európskej únie
            
            
               C 175/35
            
         Rozsudok Všeobecného súdu z 10. apríla 2014 – Evropaïki Dynamiki/Komisia
   (Vec T-340/09) (1)
   
   ((„Verejné zákazky na služby - Verejné obstarávanie Úradom pre publikácie - Pomoc pri poskytovaní služieb zverejňovania a oznamovania v súvislosti s internetovou stránkou CORDIS - Zamietnutie ponúk jedného uchádzača a rozhodnutie o zadaní zákaziek iným uchádzačom - Klasifikácia ponuky uchádzača - Povinnosť odôvodnenia - Článok 148 ods. 1 a 3, spôsoby vykonania - Zjavne nesprávne posúdenie - Mimozmluvná zodpovednosť“))
   2014/C 175/45
   Jazyk konania: angličtina
   
      Účastníci konania
   
   
      Žalobkyňa: Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Atény, Grécko) (v zastúpení: N. Korogiannakis a M. Dermitzakis, advokáti)
   
      Žalovaná: Európska komisia (v zastúpení: pôvodne S. Delaude a N. Bambara, neskôr S. Delaude, splnomocnení zástupcovia, za právnej pomoci C. Erkelens, advokát)
   
      Predmet veci
   
   Na jednej strane návrh na zrušenie rozhodnutia Úradu pre vydávanie úradných publikácií Európskych spoločenstiev oznámeného žalobkyni listom z 9. júna 2009 o neprijatí jej ponúk predložených v odpovedi na výzvu na predloženie ponúk č. 10 017 (CORDIS), pre časť B s názvom „Služby redakcie a zverejňovania“ a pre časť C s názvom „Poskytovanie nových služieb digitálnych informácií“ a o prijatí jej ponuky predloženej v odpovedi na tú istú výzvu na treťom mieste pre časť E s názvom „Vývoj a údržba základných služieb“, a na druhej strane žiadosť o náhradu škody.
   
      Výrok rozsudku
   
   
               1.
            
            
               Žaloba sa zamieta.
            
         
               2.
            
            
               Evropaïki Dynamiki – Proigmena Systimata Tilepikoinonion Pliroforikis kai Tilematikis AE znáša 90 % svojich vlastných trov konania a je povinná nahradiť 90 % trov konania vynaložených Európskou komisiou, ktorá znáša 10 % svojich vlastných trov konania a je povinná nahradiť 10 % trov konania vynaložených spoločnosťou Evropaïki Dynamiki – Proigmena Systimata Tilepikoinonion Pliroforikis kai Tilematikis.
            
         
      (1)  Ú. v. EÚ C 267, 7.11.2009.